CHO พุ่งแรง! รับข่าวประมูลเมล์ NGV ส่อโมฆะ หลัง “เบสท์ริน กรุ๊ป” ละเมิดสัญญาคุณธรรม
CHO พุ่งแรง! รับข่าวประมูลเมล์ NGV ส่อโมฆะ หลัง "เบสท์ริน กรุ๊ป" ละเมิดสัญญาคุณธรรม ล่าสุด ณ เวลา 10.53 น. อยู่ที่ 1.93 บาท บวก 0.25 บาท หรือ 14.88% สูงสุด 2.02 บาท ต่ำสุด 1.79 บาท ด้วยมูลค่าซื้อขาย 74.33 ล้านบาท
22 ก.ย. 2559

ผู้สื่อข่าวรายงานว่า ราคาหุ้นบริษัท ช ทวี จำกัด (มหาชน) หรือ CHO ล่าสุด ณ เวลา 10.53 น. อยู่ที่ 1.93 บาท บวก 0.25 บาท หรือ 14.88% สูงสุด 2.02 บาท ต่ำสุด 1.79 บาท ด้วยมูลค่าซื้อขาย 74.33 ล้านบาท ขณะที่ดัชนีหุ้นไทยโดยรวมบวก 0.86%

โดยราคาหุ้นดังกล่าวปรับตัวขึ้นแรงในวันนี้ คาดว่ามาจากสาเหตุที่การประมูลรถเมล์ NGV ส่อโมฆะ หลัง บริษัท เบสท์ริน กรุ๊ป จำกัด ผู้ชนะการประมูลรถเมล์ NGV ของ ขสมก. ได้ละเมิดสัญญาคุณธรรม เหตุเลี่ยงชำระภาษี ทั้งนี้หาก “ขสมก.” พิจารณาตามระเบียบแล้วจะสามารถเรียกกลุ่ม CHO มาเจรจาต่อรองลดราคารับงานได้ในฐานะบริษัทคู่แข่งที่เข้าร่วมประมูล